от въздухоплавателни средства, които могат да прилагат зонална навигация;
 138.
 „събиране“ (assemble) означава процес на обединяване на данни от множество източници в база данни и създаване на основа за последваща обработка;
 139.
 „трасе за ОВД“ (ATS route) е определен маршрут, предназначен за направляване на потока въздушно движение за нуждите на обслужването на въздушното движение;
 140.
 „обзорно обслужване при ОВД“ (ATS surveillance service) означава обслужване, което се предоставя пряко с помощта на обзорна система за ОВД;
 141.
 „обзорна система за ОВД“ (ATS surveillance system) е общ термин, обозначаващ, според случая, система за автоматичен зависим обзор — радиоразпръскване (ADS-B), първичен обзорен радар (PSR), вторичен обзорен радар (SSR) или всяка друга всяка сравнима наземна система, която позволява идентифициране на въздухоплавателното средство;
 142.
 „автоматичен зависим обзор — излъчване (ADS-B)“ (automatic dependent surveillance — broadcast) означава средство, чрез което въздухоплавателни средства, летищни автотранспортни средства и други обекти могат автоматично да предават или приемат, или да приемат и предават данни за идентификация, местонахождение и допълнителни данни, според случая, в режим на радиоразпръскване по линия за предаване на данни;
 143.
 „автоматичен зависим обзор — контракт (ADS-C)“ (automatic dependent surveillance — contract) означава средство, чрез което по линия за предаване на данни се обменя информация за условията на договор ADS-C между наземната система и въздухоплавателното средство, като се уточнява при какви условия ще започне предаването на доклади ADS-C и какви данни ще се съдържат в тях;
 144.
 „автоматично летищно информационно обслужване (ATIS) (automatic terminal information service)“ означава денонощно или в определен период от денонощието автоматично предоставяне на текуща, рутинна информация на пристигащи и заминаващи въздухоплавателни средства;
 145.
 „автоматично летищно информационно обслужване по линия за предаване на данни (D-ATIS)“ (Data link-automatic terminal information service) означава предоставяне на ATIS посредством линия за предаване на данни;
 146.
 „гласово автоматично летищно информационно обслужване (Voice-ATIS)“ (voice-automatic terminal information service) означава предоставяне на ATIS посредством непрекъснато излъчване на повтарящи се гласови съобщения;
 147.
 „излъчване“ (broadcast) означава предаване на информация, свързана с аеронавигацията, която не е отправена до конкретна станция или станции;
 148.
 „таван на облачността“ (ceiling) означава височината над земята или водата на долната граница на най-ниския облачен слой, намиращ се по-ниско от 6000 m (20 000 ft) и закриващ повече от половината небе;
 149.
 „граница за действие на разрешението“ (clearance limit) означава точката, до която даденото на въздухоплавателното средство разрешение по контрол на въздушното движение е валидно;
 150.
 „долна граница на облачността“ (cloud base) означава височината на основата на най-ниските наблюдавани или прогнозирани облачни образувания в близост до летище или експлоатационна площадка, или в определен район за провеждане на полети, обичайно измервана над превишението на летището или, в случай на полети над море, над средното морско равнище;
 151.
 „пълнота“ (completeness) по отношение на данните означава степента на увереност, че са предоставени всички необходими данни за предвидената употреба;
 152.
 „ниво на доверие“ (confidence level) означава вероятността истинската стойност на даден параметър да е в определен интервал около приблизителната оценка на неговата стойност;
 153.
 „конферентна комуникация“ (conference communications) означава комуникационни средства, чрез които може да се води пряк разговор от три или повече места едновременно;
